Nr. C 203/16 De Europæiske Fællesskabers Tidende 29. 7. 83 
— i andet afsnit under b) indføjes et nyt led efter det første: — »der i EØF-direktiverne 
vedrørende farlige stoffer (4) betegnes som yderst brændbare«; fodnote 4) i slutningen af 
andet led bliver (5); 
— nederst på siden under (3), (4) og (5) læses: »Artikel 2.2 b), c) og d) i direktiv 79/831/EØF 
af 18. september 1979 (EFT nr. L 259 af 15. 10. 1979, s. 11 og 12). 
Pkt. 4.5 Forbehandling af legetøj, der kan vaskes 
— før det nuværende afsnit anføres sætningen: »a) legetøj, som børn kan gå ind i«. 
— følgende afsnit tilføjes: »b) Udklædningsdragter; blødt legetøj, hvis overflade er af låd-
dent materiale eller tekstil. Dette legetøj vaskes to gange som i en normal husholdning, 
hvorefter det skylles og slynges på passende vis, afhængigt af det stof, det består af, enten 
ved 40° i reduceret tempo i tilfælde af en mindre mængde eller ved 50° i normalt tempo i 
tilfælde af en større mængde«. (') 
— Følgende fodnote (') anbringes nederst på siden: »Jf. f.eks. norm BS 5651: 1978 kap. 6.« 
Forslag til Rådets forordning (EØF) om passiv forædling 
(forelagt Rådet af Kommissionen den 24. Juni 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 113, 
under henvisning til forslag fra Kommissionen, og 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske 
og sociale Udvalg, og 
ud fra følgende betragtninger: 
Som led i den internationale arbejdsdeling anvender 
mange virksomheder i Fællesskabet proceduren for 
passiv forædling, dvs. udførsel af varer med henblik 
på deres genindførsel efter forarbejdning, bear­
bejdning eller reparation; en række økonomiske og 
tekniske årsager gør anvendelse af denne procedure 
berettiget; 
der bør fastlægges et system med delvis eller fuld­
stændig fritagelse for importafgifter på forædlings­
produkter for at undgå, at varer, der udføres fra 
Fællesskabet med henblik på forædling, pålægges 
afgifter ved deres genindførsel; hvis denne fritagelse omfattede visse andre belast­
ninger end told og landbrugsimportafgifter, kunne 
den være uforenelig enten med den fælles land­
brugspolitik eller de særlige ordninger, der anvendes 
på visse varer, som er frembragt ved forarbejdning 
af landbrugsprodukter, eller med målsætningerne 
for eventuelle belastninger af speciel karakter, særlig 
monetære udligningsbeløb, tillægsbeløb og udlig­
ningsafgifter, der opkræves for at udligne det prisni­
veau, som anvendes af tredjelande; det bør derfor 
foreskrives, at sådanne belastninger kan udelukkes 
fra den delvise eller fuldstændige fritagelse, der an­
vendes i forbindelse med proceduren for passiv for­
ædling; det bør pålægges Kommissionen at opstille 
listen over de nævnte belastninger, der kan være af 
meget forskellig art; 
myndighederne bør nægte adgang til proceduren for 
passiv forædling, når der er risiko for, at dette i 
alvorlig grad vil skade væsentlige interesser for for­
arbejdningsvirksomhederne i Fællesskabet; 
i henhold til artikel 42 i tiltrædelsesakten af 1979 fin­
der bestemmelserne i denne forordning om samhan­
delen med tredjelande anvendelse på samme vilkår 
som samhandelen inden for Fællesskabet, så længe 
der opkræves told i denne samhandel; heraf følger 
at disse bestemmelser finder anvendelse i samhande-
29. 7. 83 De Europæiske Fællesskabers Tidende Nr. C 203/17 
len mellem Grækenland og de øvrige medlemssta­
ter; 
passiv forædling er på fællesskabsplan omhandlet i 
Rådets direktiv 76/119/EØF af 18. december 1975 
om harmonisering af administrativt eller ved lov 
fastsatte bestemmelser om proceduren for passiv 
forædling ('); 
omhandlede procedures betydning inden for told­
unionen nødvendiggør, at den anvendes ensartet i 
Fællesskabet; der bør derfor vedtages en retsakt, der 
gælder umiddelbart i medlemsstaterne, og som 
derved giver den enkelte, størst mulig retssikkerhed; 
principperne i nævnte direktiv bør overføres til en 
forordning; 
det er nødvendigt at sikre, at denne forordning an­
vendes ensartet og med henblik herpå at fastlægge 
en fællesskabsprocedure, der gør det muligt at ved­
tage gennemførelsesbestemmelserne herfor; der bør 
tilrettelægges et nært og effektivt samarbejde mellem 
medlemsstaterne og Kommissionen på dette område 
inden for rammerne af Udvalget for toldprocedurer 
af økonomisk Betydning, som er oprettet ved Rådets 
forordning (ÉØF) nr af... om ordningen for 
aktiv forædling; det er vigtigt at der i denne sam­
menhæng tillægges Kommissionen beføjelse til at 
fastsætte særlige regler for at tage hensyn til de for­
skellige prisniveauer for varer i medlemsstaterne og 
i givet fald til forhold, der indebærer konkurrence­
forvridning med risiko for omlægning af handels­
strømmene; 
proceduren for passiv forædling udgør et væsentligt 
instrument i Fællesskabets handelspolitik — 
UDSTEDT FØLGENDE FORORDNING: 
AFSNIT I 
Generelle bestemmelser 
Artikel 1 
1. I denne forordning fastsættes reglerne for proce­
duren for passiv forædling. 
2. Proceduren for passiv forædling tillader midler­
tidig udførsel af varer fra Fællesskabets toldområde 
med henblik på at lade dem undergå en eller flere 
forædlingsprocesser og senere genindføre dem i 
form af forædlingsprodukter under fuldstændig eller 
delvis fritagelse for importafgifter. 
(') EFT nr. L 24 af 30. 1. 1976, s. 58. 3. I denne forordning forstås ved: 
a) importafgifter: told og afgifter med tilsvarende 
virkning samt landbrugsimportafgifter og andre 
afgifter ved indførsel, som er fastsat inden for 
rammerne af den fælles landbrugspolitik eller i 
de særlige ordninger, der anvendes på visse va­
rer, som er frembragt ved forarbejdning af land­
brugsprodukter; 
b) midlertidigt udførte varer: varer, der er henført 
under proceduren for passiv forædling med hen­
blik på at lade dem undergå forædlingsproces­
ser; 
c) fællesskabsvarer: varer, der 
— fuldt ud er fremstillet på Fællesskabets told­
område, og til hvis fremstilling der ikke er 
medgået varer, som er indført fra tredje­
lande 
— efter at være blevet indført fra lande eller ter­
ritorier, som ikke udgør en del af Fællesska­
bets toldområde med hjemmel i traktaterne er 
overgået til fri omsætning i en medlemsstat 
— er fremstillet på Fællesskabets toldområde, 
og til hvis fremstilling der enten udelukkende 
er medgået de i andet led omhandlede varer, 
eller er medgået de i første og andet led om­
handlede 
d) person: både en fysisk og en juridisk person 
e) forædlingsprocesser: 
•— bearbejdning af varer, herunder montage, 
samling og tilpasning til andre varer 
— forarbejdning af varer 
— reparation af varer, herunder istandsættelse 
og regulering 
f) forædlingsprodukter: alle produkter, der frem­
kommer ved forædlingsprocesser 
g) uforædlede varer: midlertidigt udførte varer, der 
ikke har undergået en forædlingsproces. 
Artikel 2 
Følgende varer kan henføres under proceduren for 
passiv forædling: 
a) fællesskabsvarer, på betingelse af, at den midler­
tidige udførsel ikke har givet anledning til hver­
ken fritagelse for eller godtgørelse af import­
afgifter, eller eksportrestitution på fællesskabs­
plan 
b) uforædlede varer som defineret i forordning 
(EØF) nr. [aktiv forædling] samt forædlingspro­
dukter, der er fremstillet under denne proce­
dure. 
Nr. C 203/18 De Europæiske Fællesskabers Tidende 29. 7. 83 
AFSNIT II 
Betingelser for udstedelse af bevilling og dennes ind­
hold 
Artikel 3 
1. Anvendelsen af proceduren for passiv forædling 
betinges af, at myndighederne i den medlemsstat, 
hvor formaliteterne i forbindelse med den midlerti­
dige udførsel gennemføres, meddeler bevilling. 
2. Bevilling meddeles efter ansøgning fra den, der 
lader forædlingsprocesserne gennemføre. Denne 
person skal meddele alle de oplysninger, der er 
nødvendige, for at der kan meddeles bevilling. 
Artikel 4 
1. Bevilling meddeles kun: 
a) personer, der er etableret i Fællesskabet, og som 
godtgår, at forædlingsprocesserne udføres for 
deres regning 
b) når det er muligt at påvise, at forædlingsproduk­
terne er fremstillet af de midlertidigt udførte 
varer 
2. Myndighederne nægter at meddele bevilling til 
personer, der ikke frembyder den efter deres skøn 
fornødne sikkerhed. 
Artikel 5 
Der meddeles ikke bevilling, når dette i betydelig 
grad vil kunne skade væsentlige interesser for forar­
bejdningsvirksomhederne i Fællesskabet. 
Artikel 6 
1. I bevillingen fastsættes betingelserne for anven­
delse af proceduren. 
2. Bevillingshaveren skal give myndighederne 
meddelelse om enhver ændring, der indtræffer efter 
at bevillingens meddelelse, og som kan være af be­
tydning for, om den kan opretholdes eller ændres. 
Myndighederne kan ændre bevillingen i overens­
stemmelse hermed. 
Artikel 7 
1. Bevillingen tilbagekaldes, når en eller flere be­
tingelser for dens meddelelse ikke er opfyldt eller 
ikke længere er det. Tilbagekaldelsen berører ikke 
varer, der allerede er blevet udført midlertidigt in­
den tidspunktet for tilbagekaldelsen. 2. Bevillingen er ugyldig, hvis det godtgøres, at 
den er meddelt på grundlag af bevidst urigtige eller 
ufuldstændige oplysninger fra ansøgeren. 
AFSNIT III 
Bestemmelser vedrørende proceduren for passiv 
forædling 
Artikel 8 
Betingelserne for at varer kan henføres under proce­
duren for passiv forædling fastlægges i overensstem­
melse med bestemmelserne i artikel 18 i forordning 
(EØF) nr.... 
Artikel 9 
1. Forædlingsprodukterne skal genindføres på 
Fællesskabets toldområde af bevillingshaveren, jf. 
dog artikel 10. 
2. Fristen for genindførsel af myndighederne un­
der hensyn til arten af og de nærmere omstændig­
heder vedrørende hver forædlingsproces. 
3. Myndighederne fastsætter også udbyttesatsen 
for forædlingsprocessen. 
4. Når omstændighederne taler derfor, kan myn­
dighederne give tilladelse til fuldstændig eller delvis 
genindførsel af forædlingsprodukter, der kun har 
undergået en del af de i bevillingen omhandlede 
processer. 
Artikel 10 
Ved overdragelse af varer, der er blevet midlertidigt 
udført under proceduren for passiv forædling, 
opretholder myndighederne adgangen til at benytte 
den nævnte procedure, på betingelse af at foræd­
lingsprodukterne genindføres af bevillingshaveren. 
Artikel 11 
Forædlingsprodukterne kan i henhold til proce­
duren for passiv forædling genindføres af en anden 
person, der er etableret i Fællesskabet, såfremt 
denne person har opnået den første bevillingshavers 
samtykke, og for så vidt som betingelserne i den 
oprindelige bevilling overholdes. 
29. 7. 83 De Europæiske Fællesskabers Tidende Nr. C 203/19 
Artikel 12 
1. Genindføres forædlingspordukterne i en anden 
medlemsstat end den, hvorfra udførselsvarerne blev 
midlertidigt udført, anerkendes den bevilling, der er 
meddelt af de kompetente myndigheder i den med­
lemsstat, hvorfra varerne er midlertidigt udført, af 
myndighederne i genindførselsmedlemsstaten. 
2. Myndigheder i genindførselsmedlemsstaten kan, 
såfremt omstændighederne berettiger dertil, ændre 
de i bevillingen fastsatte betingelser. 
Artikel 13 
1. For at beregne den i artikel 1, stk. 2, omhand­
lede fuldstændige eller delvise fritagelse for import­
afgifter, når forædlingsprodukterne overgår til fri 
omsætning, eventuelt efter henførsel under en anden 
toldprocedure, udgør det beløb for importafgifter, 
der skal opkræves, forskellen mellem: 
a) beløbet for de importafgifter, der påhviler de 
forædlingsprodukter, der angives til fri omsæt­
ning, og 
b) beløbet for de importafgifter, der ville gælde for 
de midlertidigt udførte varer, såfremt de var 
blevet indført til Fællesskabets toldområde fra 
det land, hvor de har været genstand for foræd­
lingsprocessen eller den sidste forædlingsproces, 
og overgået til fri omsætning på dette område på 
datoen for antagelsen af angivelsen til foræd­
lingsprodukternes overgang til fri omsætning. 
Beløbet for disse importafgifter, herefter benævnt 
fradragsbeløbet, fastsættes efter fremgangsmåden i 
stk. 2. 
2. Fradragsbeløbet beregnes på grundlag af mæng­
den og arten af de omhandlede varer på datoen for 
deres midlertidige udførsel og på grundlag af den 
værdi, som vil blive fastlagt efter fremgangsmåden i 
artikel 18 i forordning (EØF) nr. ... 
Dog skal visse andre belastninger end told og afgif­
ter med tilsvarende virkning samt landbrugsimport-
afgifter lades ude af betragtning ved beregning af 
fradragsbeløbet. Listen over disse belastninger op­
stilles efter den ovennævnte fremgangsmåde. 
3. Hører de midlertidigt udførte varer under en 
toldpositon med nedsat toldsats eller nultold på 
grund af varernes særlige anvendelsesformål, finder 
denne toldsats anvendelse, hvis varerne er blevet 
anvendt til dette formål i det land, hvor forædlings­
processerne eller den sidste forædlingsproces fandt 
sted. 4. Omfattes forædlingsprodukterne af en toldpræ­
ferenceordning, som Fællesskabet har indgået med 
det land, hvori produkterne er fremstillet, er den 
sats for importafgifter, der skal danne grundlag for 
beregningen af fradragsbeløbet, den sats, anvendes, 
hvis de midlertidigt udførte varer opfyldte de betin­
gelser, der skulle være opfyldt, for at denne toldpræ­
ferenceordning kan anvendes. 
5. Bestemmelserne i denne artikel er ikke til hinder 
for anvendelse af de bestemmelser, der er eller vil 
blive fastsat som led i handelsaftaler mellem Fæl­
lesskabet og tredjelande vedrørende fritagelse for 
importafgifter for visse forædlingsprodukter. 
Artikel 14 
1. Er formålet med forædlingen, at de midlertidigt 
udførte varer skal repareres, er de ved genindførslen 
fuldstændig fritaget for importafgifter, når det for 
myndighederne tilfredsstillende godtgøres, at repa­
rationen er foretaget vederlagsfrit enten på grund af 
en garantiforpligtelse i henhold til kontrakt eller til 
lovgivningen eller som følge af en fabrikationsfejl. 
2. Bestemmelserne i stk. 1 gælder dog ikke, når der 
ved toldværdiansættelsen har været taget hensyn til 
denne fejl på det tidspunkt, hvor den omhandlede 
vare overgik til fri omsætning første gang. 
AFSNIT IV 
Afsluttende bestemmelser 
Artikel 15 
1. Når artikel 12 anvendes, og så længe importaf­
gifter skal opkræves som et led i samhandelen mel­
lem den medlemsstat, i hvilken forædlingsproduk­
terne genindføres, og den medlemsstat, hvorfra den 
midlertidige udførsel af varerne har fundet sted, 
nedsættes det beløb, som eventuelt i henhold til arti­
kel 13 skal fradrages, med de importafgifter, som 
ville være blevet pålagt de midlertidigt udførte va­
rer, såfremt de var blevet indført direkte fra den 
medlemsstat, hvorfra den midlertidige udførsel med 
henblik på forædling har fundet sted. 
2. Der kan efter fremgangsmåden i artikel 18 i for­
ordning (EØF) nr. ... fastsættes bestemmelser, som 
afviger fra reglerne i stk. 1, for at tage hensyn til sær­
lige situationer, særlig i tilfælde af, at der måtte 
gælde forskellige prisniveauer for landbrugsvarer i 
de berørte medlemsstater. 
Nr. C 203/20 De Europæiske Fællesskabers Tidende 29. 7. 83 
Artikel 16 
Procedurerne i denne forordning anvendes ligeledes 
ved gennemførelsen af den fælles handelspolitiks 
ikke-toldmæssige foranstaltninger med forbehold af 
særlige bestemmelser på dette område. 
Artikel 17 
1. Hver medlemsstat underretter Kommissionen 
om de forhold, der ligger til grund for meddelelse 
eller nægtelse af bevillinger til passiv forædling i det 
omfang, forædlingsprocesserne på grundlag af for­
skrifter, der skal fastsættes efter fremgangsmåden i 
artikel 18 i forordning (EØF) nr. ..., berettiger en 
undersøgelse på fællesskabsplan. 
Kommissionen underretter de øvrige medlemsstater 
herom. 
De pågældende meddelelser behandles i det i arti­
kel 18 i denne forordning omhandlede udvalg. 
Meddelelserne og oplysningerne er fortrolige. 
2. Finder den pågældende myndighed i en med­
lemsstat, at en konsultation er påkrævet for at sikre, 
at de i artikel 5 nævnte økonomiske betingelser for, 
at der kan meddeles bevilling, er opfyldt, forelægger 
den sagen for Kommissionen, som underretter de 
øvrige medlemsstater herom. Kommissionen træffer 
efter udtalelse fra det i artikel 18 omhandlede ud­
valg afgørelse om, hvorvidt de i artikel 5 nævnte 
økonomiske betingelser er tilstede. 
Artikel 18 
Udvalget for toldprocedurer af økonomisk Betyd­
ning, der er nedsat i henhold til artikel 16 i forord­
ning (EØF) nr...., behandler ethvert spørgsmål, der vedrører anvendelsen af nærværende forordning, og 
som forelægges formanden på dennes eget initiativ 
eller på anmodning af en medlemsstats repræsen­
tant. 
Artikel 19 
De til gennemførelse af denne forordning nødven­
dige bestemmelser fastsættes efter den i artikel 18 i 
forordning (EØF) nr omhandlede fremgangsmå­
de. 
Artikel 20 
1. Denne forordning træder i kraft den 1. januar 
1984. Bortset fra artikel 18 og 19 anvendes den i seks 
måneder efter vedtagelsen af de gennemførelsesbe­
stemmelser, der vil blive fastsat for artikel 3, 4, 5, 6, 
8, 9, 10, 12, 13, 16 og 17 efter fremgangsmåden i 
artikel 18 i forordning (EØF) nr. ... 
2. Direktiv 76/119/EØF og Kommissionens direk­
tiv 76/527/EØF(') og 78/206/EØF(2) ophæves med 
virkning fra den dato, hvor denne forordning brin­
ges i anvendelse. Henvisninger til de pågældende 
direktiver skal betragtes som henvisninger til denne 
forordning. 
3. De bevillinger, der er meddelt inden nærvæ­
rende forordnings ikrafttrædelsesdato, tilbagekaldes 
eller erstattes senest et år efter denne dato, såfremt 
de ikke kan opretholdes i henhold til bestemmel­
serne i nærværende forordning. 
Denne forordning er bindende i alle enkeltheder og 
gælder umiddelbart i hver medlemsstat. 
(•) EFT nr. L 69 af 12. 6. 1976, s. 43. 
(2) EFT nr. L 62 af 4. 3. 1978, s. 40.